ཝང་ཡུང་གིས།སྤྱི་ཡོངས་ནས་བལྟས་ན་ད་ཐེངས་རྒྱལ་སྲིད་སྤྱི་ཁྱབ་ཁང་གི་ལས་ཁུངས་བསྒྱུར་བཅོས་ཀྱིས་ཏང་གི་ཚོགས་ཆེན་བཅུ་དགུ་པ་དང་སྐབས་བཅུ་དགུ་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པའི་དགོངས་དོན་ལག་བསྟར་དོན་འཁྱོལ་དང་།ཏང་གི་ཁྱོན་ཡོངས་འགོ་ཁྲིད་རྒྱུན་འཁྱོངས་དང་དེར་ཤུགས་སྣོན་རྒྱག་རྒྱུའི་སྐོར་གྱི་བླང་བྱ་དོན་འཁྱོལ་བྱ་རྒྱུ།དུས་རབས་གསར་པའི་རང་རྒྱལ་སྤྱི་ཚོགས་ཀྱི་འགལ་ཟླ་གཙོ་བོར་འགྱུར་བ་བྱུང་བ་དང་འཚམས་པ་བྱ་རྒྱུ།གོང་འཕེལ་གྱི་དགོས་མཁོ་དང་གཞི་རིམ་གྱི་རེ་སྒུགདམངས་སེམས་ཕྱོགས་ས་བཅས་ལ་གཅིག་བསྡུས་བྱས་པ།ལེགས་འགྱུར་དང་མཉམ་ལས།ལས་ཆོད་མཐོ་བ་བཅས་ཀྱི་རྩ་དོན་ལྟར་མིག་སྔའི་གནས་ཚུལ་དང་བསྟུན་པ་མ་ཟད་རྒྱང་རིང་ལ་བལྟས་ནས་རྒྱལ་སྲིད་སྤྱི་ཁྱབ་ཁང་གི་ལས་ཁུངས་སྒྲིག་བཀོད་དང་འགན་ནུས་བགོ་བསྒྲིགས་ལེགས་འགྱུར་བྱས་པ་དང་།འགན་དཀྲིའི་འབྲེལ་བ་མཐུན་སྦྱོར་བྱས་ཡོད།བསྒྱུར་བཅོས་བྱས་རྗེས་རྒྱལ་སྲིད་སྤྱི་ཁྱབ་ཁང་གི་པུའུ་རིམ་པ་རྒན་པའི་ལས་ཁུངས་བརྒྱད་ཉུང་དུ་བཏང་བ་དང་པུའུ་རིམ་པ་གཞོན་པའི་ལས་ཁུངས་བདུན་ཉུང་དུ་བཏང་ཡོད།བསྒྱུར་བཅོས་བྱས་པ་བརྒྱུད་རྒྱལ་སྲིད་སྤྱི་ཁྱབ་ཁང་གི་ལས་ཁུངས་སྒྲིག་བཀོད་སྔར་བས་དོན་དངོས་དང་མཐུན་པ་དང་།ཚན་རིག་དང་མཐུན་ལ་ལུགས་མཐུན་ཡིན་པ།དེ་བས་ལས་ཆོད་མཐོ་བ་བཅས་བྱུང་ཡོད་པས།ཏང་གི་ཚོགས་ཆེན་བཅུ་དགུ་པའི་ཐོག་བཀོད་སྒྲིག་བྱས་པའི་ལས་འགན་ཁག་ཁྱོན་ཡོངས་ནས་ལག་བསྟར་དོན་འཁྱོལ་བྱ་རྒྱུར་ནུས་ལྡན་གྱི་རྩ་འཛུགས་འགན་ལེན་མཁོ་འདོན་ཡོང་རྒྱུ་རེད་ཅེས་བསྟན་གནང་བ་རེད།